Bekende foto's van maanlanding opgeveil | Maroela Media
Bekende foto's van maanlanding opgeveil
Die bekende Buzz Aldrin-foto. (Foto: Bruun Rasmussen auction house)
Die wêreldbekende foto van Buzz Aldrin wat op die maan loop is Woensdag in Kopenhagen, Denemarke, opgeveil.
Meer as 70 van Nasa se oorspronklike foto's van die eerste maanlanding is ook op dié veiling verkoop.
Die foto van Aldrin, wat deur Neil Armstrong geneem is, is eindelik vir €5 373 (byna R90 000) opgeveil.
Dié foto wys die ruimtevaarder wat in Julie 1969 op die oppervlak van die maan loop tydens die eerste bemande maanlanding. Armstrong, die eerste man wat op die maan gestap het, kan in die weerkaatsing van Aldrin se gesigskerm gesien word.
Altesaam 74 van Nasa se foto's is eindelik te koop aangebied, insluitend 26 wat tydens die Apollo-sending in die 1960's en 1970's op die maan geneem is.
"Ons het daarin geslaag om 73 van die 74 foto's te verkoop," het die Bruun Rasmussen-afslaer aan AFP gesê.
Nasa se oorspronklike foto's is gesamentlik teen meer as €155 000 (meer as R2,5 miljoen) verkoop. Die versameling is na raming eintlik €190 000 (meer as R3,1 miljoen) werd.
Die hele versameling is deur 'n buitelandse versamelaar, wat verkieslik anoniem wil bly, te koop aangebied.
Die waardevolste foto is Earthrise wat deur die Amerikaanse ruimtevaarder William Anders geneem is. Dié foto is in Desember 1968 aan boord van Apollo 8 geneem terwyl die vaartuig om die maan gewentel het. Dit is vir €11 800 (byna R200 000) verkoop.
Die laaste keer wat 'n mens op die maan gestap het, was in 1972 tydens die Apollo 17-sending.
Nasa beplan egter om weer teen 2025 ruimtevaarders na die maan te stuur.
Foto's: Britse koningshuis wys só steun aan Oekraïne
Woede oor 'barbaarse' aanval op kinderhospitaal
Kan hul nie die miljarde dollars beter bestee nie ?
Dit was elk geval gefake Dink ek.
50 jaar later sukkel hulle om weer op die maan te land . Die foto moes eintlik n miljoen dollar gehaal het.
Waar is die sterre in die foto? Hoekom net n swart agtergrond?
20 Julie 1969 was my sewende verjaardag. Tot vandag toe is ek diep geinteresserd oor ruimtevaart. In die fliek Space Cowboys kla die karakter van Clint Eastwood dat hy wou selfmoord pleeg oor Apollo 11 se landing, omdat hy nie die geleentheid gekry het om die ruimte in te gaan nie. Buzz Aldrin, op die foto, se mislike pa het met hom baklei, dat hy n swakkeling was, wat toegelaat het dat Neil Armstrong, en nie hy nie, eerste op die maan loop. Buzz was so slim dat hy die rekenaar kon reghelp as n fout gemaak word, maar Neil… Lees meer »